EkBass/fiwiki-20250220-pages-articles huggingface dataset:
Jatuli Laevuo

Jatuli Laevuo (s. 19. toukokuuta 1995) on suomalainen jalkapalloilija, pelipaikaltaan puolustaja. Hän edustaa FC Honkaa.Jatuli Laevuo Soccerway- sivustolla Laevuo teki ensiesiintymisensä Kakkosessa FC Hongan reservijoukkue Pallohongan riveissä 5. toukokuuta 2013 joukkueen voittaessa kotonaan Klubi 04:n 1–0. Yhteensä hän pelasi kauden 2013 aikana yhdeksän ottelua. Veikkausliigassa Laevuo pelasi ensimmäisen ottelunsa 13. heinäkuuta 2014, kun Honka hävisi vieraissa 1–3 Vaasan Palloseuralle. Laevuo on pelannut myös jääkiekkoa HC Espoon ja Espoon Palloseuran juniorijoukkueissa.Jatuli Laevuo EliteProspects-sivustolla Lisäksi hän on toiminut lapsinäyttelijänä. Hän oli pienessä roolissa televisiosarjassa Tummien vesien tulkit (2002) ja televisioelokuvassa Joulukuusivarkaat (2009).Jatuli Laevuo IMDB-sivustolla == Lähteet == Luokka:Suomalaiset jalkapalloilijat Luokka:Vuonna 1995 syntyneet Luokka:Elävät henkilöt
Gabriela Dabrowski

Gabriela Dabrowski (s. 1. huhtikuuta 1992 Ottawa) on kanadalainen tennispelaaja. Parhaimmillaan hän on ollut kaksinpelissä WTA-listan sijalla 164 marraskuussa 2014 ja nelinpelissä sijalla 4 heinäkuussa 2022. Hän on voittanut urallaan kuusitoista nelinpelin WTA-turnausta. Dabrowski saavutti uransa ensimmäisen WTA-turnausvoittonsa nelinpelissä heinä-elokuussa 2014 pelatussa Washingtonin turnauksessa, jossa hän voitti Shūko Aoyaman parina. Ensimmäisen grand slam -voiton Dabrowski saavutti Yhdysvaltain avoimissa 2023, kun hän voitti turnauksen parinsa Erin Routliffen kanssa == Lähteet == == Aiheesta muualla == * * Luokka:Kanadalaiset tennispelaajat Luokka:Kanadalaiset olympiamitalistit Luokka:Vuonna 1992 syntyneet Luokka:Elävät henkilöt
Sergej Verč

Sergej Verč (27. maaliskuuta 1948 Trieste, Italia – 23. huhtikuuta 2015 SloveniaSergej Verč, Slovenian Film Database. Viitattu 31.3.2023) oli slovenialainen radiotoimittaja, teatteriohjaaja ja kirjailija. Hän asui Slovenian Komenissa.Julkaisut, Mansarda Verčin tuotantoon kuuluu näytelmiä ja rikosromaaneja. Romaanien päähenkilö on poliisikomisario Benjamin Perko. ==Lähteet== ==Suomennetut teokset== *Hautajaisilveily (Pogrebna maškarada), suom. Kari Klemelä, Mansarda 2012 ISBN 978-952-5664-12-6 Luokka:Slovenialaiset kirjailijat Luokka:Vuonna 1948 syntyneet Luokka:Vuonna 2015 kuolleet
David Jackson

David Jackson –nimisiä henkilöitä ovat: * David Jackson (s. 1988), yhdysvaltalainen koripalloilija * David Jackson (s. 1947), englantilainen muusikko * David Jackson, yhdysvaltalainen televisio-ohjaaja ja -käsikirjoittaja
Goce Smilevski

Goce Smilevski (s. 1975 Skopje, Jugoslavia) on pohjoismakedonialainen kirjailija. Hän on kirjoittanut useita romaaneja ja näytelmiä.Julkaisut, Mansarda Smilevski on opiskellut Prahassa Kaarlen yliopistossa, Budapestissä Keski-Euroopan yliopistossa ja Skopjen yliopistossa. Hän työskentelee Skopjen yliopistossa. ==Palkinnot ja tunnustukset== Smilevski on palkittu useita kertoja. * Euroopan unionin kirjallisuuspalkinto 2010 * Itävallan ja Pohjois- Makedonian PENin näytelmäpalkinto 2006. * Keskustelu Spinozan kanssa palkittiin 2002 Pohjois-Makedoniassa vuoden parhaana romaanina, ja siitä sovitettu näytelmä voitti 2011 Vojdan Cernodrinski -teatterifestivaalin. ==Suomennetut teokset== * Keskustelu Spinozan kanssa (alkuteos: Разговор со Спиноза) suom. Kari Klemelä, Mansarda 2012 ISBN 978-952-5664-13-3 * Freudin sisar (Sestrata na Zigmund Frojd), suom. Tero Valkonen, Helsinki: Siltala 2022 ISBN 978-952-234-934-7 (arvioitu ilmestymisaika 15.9.2022) ==Lähteet== ==Aiheesta muualla== *Goce Smilevskin kotisivu Luokka:Pohjoismakedonialaiset kirjailijat Luokka:Vuonna 1975 syntyneet Luokka:Elävät henkilöt
Alicja Rosolska

Alicja Rosolska (s. 1. joulukuuta 1985 Varsova) on puolalainen tennispelaaja. Nelinpelissä paremmin menestynyt Rosolska on ollut parhaimmillaan WTA-listan sijalla 38 lokakuussa 2011. Hän on voittanut urallaan kolme WTA-turnausta nelinpelissä. Ensimmäisen WTA-turnausvoittonsa Rosolska saavutti Viña del Marissa Līga Dekmeijeren kanssa vuonna 2008. Toisen voittonsa hän otti Marbellassa 2009 Klaudia Jans-Ignacikin kanssa ja viimeisimmän Budapestissa 2011 Anabel Medina Garriguesin parina. Lisäksi hän on ollut häviävänä osapuolena nelinpelin loppuottelussa kymmenen kertaa. == Lähteet == == Aiheesta muualla == * * Luokka:Puolalaiset tennispelaajat Luokka:Vuonna 1985 syntyneet Luokka:Elävät henkilöt
Igor Štiks

Igor Štiks (s. 1977 Sarajevo, Jugoslavia) on kroatialainen kirjailija, joka työskentelee Edinburghin yliopistossa.Julkaisut, Mansarda Štiks muutti Sarajevosta 1992 Zagrebiin. Hän on opiskellut Pariisissa ja Chicagossa. Hänen teoksiaan on palkittu useita kertoja ja käännetty monille kielille. Štiks osallistui 2009 Lahden kirjailijakokoukseen. ==Suomennetut teokset== * Elian tuoli (alkuteos: Elijahova stolica) suom. Kari Klemelä, Mansarda 2010 ISBN 978-952-5664-10-2 ==Lähteet== Luokka:Kroatialaiset kirjailijat Luokka:Vuonna 1977 syntyneet Luokka:Elävät henkilöt
Žarko Petan

Žarko Petan (27. maaliskuuta 1929 Ljubljana, Jugoslavia – 2. toukokuuta 2014 Ljubljana, SloveniaSiol.net, viitattu 14.10.2014) oli slovenialainen kirjailija ja teatteriohjaaja. 1990-luvulla hän työskenteli myös Slovenian television johtajana. Petan on kirjoittanut tuhansia aforismeja, joita on luettu Suomessa vuonna 2003 radion "Päivän mietelauseessa" ja uudestaan kesäkuussa 2008. Hän joutui 1959–1960 vankilaan osittain siksi, että oli sanonut Titoa "operettimarsalkaksi, joka kävelee kuin kalkkuna".Julkaisut, Mansarda ==Suomennetut teokset== * Titon salattu elämä (alkuteokset: Čudovito življenje Josipa Broza Tito ja Veseli diktator) suom. ja toim. Kari Klemelä, Mansarda 2009 ISBN 978-952-5664-09-6 (Josip Broz Titon elämästä) * Tyhjällä päällä on kevyempi kumartaa, suom. ja toim. Kari Klemelä, Mansarda 2009 ISBN 978-952-5664-07-2 (aforismeja) ==Lähteet== Luokka:Slovenialaiset kirjailijat Luokka:Vuonna 1929 syntyneet Luokka:Vuonna 2014 kuolleet
The Sirens

”The Sirens” on suomalaisen Softengine-yhtyeen kappale, joka julkaistiin 3. lokakuuta 2014 yhtyeen lokakuussa 2014 julkaistavan We Created the World -esikoisalbumin kolmantena singlenä. Kappaleen on säveltänyt yhtyeen laulaja Topi Latukka ja sen on sanoittanut Latukka yhdessä yhtyeen kosketin- ja lyömäsoittaja Henri Oskárin kanssa. Latukan mukaan kappale kuvaa koko tulevan albumin tyyliä. Ennen singlen julkaisua Latukka kertoi kappaleen ehkä yllättävän ihmisiä, koska se eroaa kahdesta edellisestä singlejulkaisusta. Kappaleen musiikkivideo julkaistiin 17. lokakuuta 2014. == Kappaleet == == Listasijoitukset == Lista Paras sijoitus Suomen virallinen singlelista – Suomen virallinen latauslista – Suomen radiolista 67 == Lähteet == == Aiheesta muualla == * Kappale Youtubessa Luokka:Vuoden 2014 kappaleet Luokka:Softenginen kappaleet
Vladimir Bartol

Vladimir Bartol (24. helmikuuta 1903 Trieste, Itävalta-Unkari, nyk. Italia – 12. syyskuuta 1967 Ljubljana, Jugoslavia nyk. Slovenia) oli syntyperältään italiansloveeni kirjailija. Hänen merkittävin teoksensa on Alamut, joka on käännetty monille kielille. Bartolin isä oli postivirkamies, äiti opettaja, toimittaja ja feministikirjailija. Bartol opiskeli Ljubljanan yliopistossa biologiaa ja filosofiaa. Hän valmistui 1925 ja jatkoi sen jälkeen opintoja Pariisissa Sorbonnessa. Toisen maailmansodan aikana hän liittyi slovenialaisiin partisaaneihin ja toimi vastarintaliikkeessä. Sodan päätyttyä hän palasi Triesteen. Hänet on valittu Slovenian tiede- ja taideakatemian jäseneksi, ja muutettuaan Ljubljanaan hän työskenteli akatemiassa kuolemaansa saakka. Hänen teoksiaan, muun muassa teosta Alamutia, on tulkittu TIGRin allegoriaksi ja taisteluksi sloveeneihin Italiassa kohdistunutta sortoa vastaan. ==Suomennetut teokset== * Alamut (alkuteos: Alamut 1938), suom. Kari Klemelä, Mansarda 2008 ISBN 978-952-5664-04-1 ==Aiheesta muualla== *Vladimir Bartol Slovenian valtion tiedotussivulla * Julkaisut, Mansarda Luokka:Italialaiset kirjailijat Luokka:Jugoslavialaiset kirjailijat Luokka:Slovenialaiset kirjailijat Luokka:Vuonna 1903 syntyneet Luokka:Vuonna 1967 kuolleet
Līga Dekmeijere

Līga Dekmeijere (s. 21. toukokuuta 1983 Riika) on latvialainen tennispelaaja. Nelinpelissä paremmin menestynyt Dekmeijere on ollut parhaimmillaan WTA-listan sijalla 54 huhtikuussa 2010. Hän on voittanut urallaan yhden WTA-turnauksen nelinpelissä. Dekmeijere aloitti tenniksen pelaamisen kuusivuotiaana. Dekmeijere saavutti uransa toistaiseksi ainoan WTA-turnausvoittonsa nelinpelissä Viña del Marissa Alicja Rosolskan parina vuonna 2008. == Lähteet == == Aiheesta muualla == *Līga Dekmeijeren kotisivut * * Luokka:Latvialaiset tennispelaajat Luokka:Vuonna 1983 syntyneet Luokka:Elävät henkilöt
David Albahari

David Albahari (1948 Peć, Jugoslavia – 30. heinäkuuta 2023) oli jugoslavialaissyntyinen serbianjuutalainen kirjailija, joka kuului arvostetuimpiin serbiankielisiin nykykirjailijoihin. Albahari muutti 1994 Kanadan Calgaryyn. Hän osallistui 2007 Lahden kirjailijakokoukseen.Julkaisut, Mansarda Albaharin teoksia on käännetty monille kielille. Niistä "Syötti" sai NIN-palkinnon vuoden 1996 parhaana romaanina. Se sai myös Balkanin maiden kustantajien Balkanika-palkinnon ja Brücke Berlin -palkinnon. ==Lähteet== ==Suomennetut teokset== * Syötti (Mamac), suom. Kari Klemelä, Mansarda 2007 ISBN 978-952-5664-03-4 * Juotikkaat (Pijavice), suom. Kari Klemelä, Mansarda 2020 ISBN 978-952-5664-20-1 ;Novellit * Lahden hyppyrimäki, suom. Kari Klemelä, Parnasso 59 (2009) : 3, s. 36-38 Luokka:Serbialaiset kirjailijat Luokka:Jugoslavialaiset kirjailijat Luokka:Kanadalaiset kirjailijat Luokka:Vuonna 1948 syntyneet Luokka:Vuonna 2023 kuolleet
Evald Flisar

Evald Flisar (s. 1945 Gerlinci, Slovenia, Jugoslavia) on slovenialainen kirjailija. Hän on kirjallisuuslehti Sodobnostin päätoimittaja ja on ollut Slovenian kirjailijaliiton puheenjohtaja 1995-2002. Hän opiskeli vertailevaa kirjallisuustiedettä Ljubljanan yliopistossa ja Lontoossa englannin kieltä ja englantilaista kirjallisuutta. Monet teokset ovat matkapäiväkirjoja. Lisäksi hän on kirjoittanut näytelmiä. Hän saanut 1993 Prešeren-palkinnon. ==Suomennetut teokset== * Isäni unet (Velika žival samote) suom. Kari Klemelä, Mansarda 2006 ISBN 952-5664-02-3 * Tietäjän oppipoika (Čarovnikov vajenec) suom. Kari Klemelä, Basam Books 2001 ISBN 952-9842-38-4 ==Aiheesta muualla== * Julkaisut, Mansarda Luokka:Slovenialaiset kirjailijat Luokka:Jugoslavialaiset kirjailijat Luokka:Vuonna 1945 syntyneet Luokka:Elävät henkilöt
Klaudia Jans-Ignacik

Klaudia Jans-Ignacik (o.s. Jans, s. 24. syyskuuta 1984 Gdynia) on puolalainen tennispelaaja. Nelinpelissä paremmin menestynyt Jans-Ignacik on ollut parhaimmillaan WTA-listan sijalla 28 syyskuussa 2012. Hän on voittanut urallaan kolme WTA-turnausta nelinpelissä. Jans-Ignacik saavutti ensimmäisen WTA-turnausvoittonsa nelinpelissä Marbellassa 2008 Alicja Rosolskan parina. Toisen voittonsa hän saavutti Strasbourgissa 2012 Voljga Gavartsovan kanssa ja kolmannen Montrealissa samana vuonna Kristina Mladenovicin kanssa. Ranskan avoimissa 2012 Jans-Ignacik pääsi sekanelinpelin loppuotteluun Santiago Gonzálezin kanssa. == Lähteet == == Aiheesta muualla == * * Luokka:Puolalaiset tennispelaajat Luokka:Vuonna 1984 syntyneet Luokka:Elävät henkilöt
SMS V100

SMS V100 oli Saksan keisarikunnan laivaston B97-luokan torpedovene ensimmäisessä maailmansodassa. Sodan loputtua alus luovutettiin sotakorvauksena Ranskalle. == Valmistus == Alus tilattiin Stettinistä AG Vulcanilta, missä köli laskettiin telakkanumerolla 385. Alus laskettiin vesille 8. maaliskuuta 1915 ja valmistui kolmisen kuukautta myöhemmin 17. kesäkuuta.Gröner, Erich s. 184-185 == Palvelus == Sodan päätyttyä alus internoitiin 22. marraskuuta 1918 Scapa Flowh'hun. Saksan keisarikunnan laivaston upottautuessa 21. kesäkuuta 1919 aluksen miehistö ei onnistunut tehtävässään, vaan hylky nostettiin elokuussa. Alus luovutettiin Ranskalle, joka romutti sen 1921. Aluksen kattilat käytettiin uudelleen Aventurierissa. == Lähteet == * * === Viitteet === Luokka:B97-luokan hävittäjät
David Jackson (koripalloilija)

David Jackson (s. 20. elokuuta 1988 Redondo Beach, Kalifornia) on yhdysvaltalainen koripalloilija. Hän pelaa ominaisimmillaan joko pienenä laitahyökkääjänä tai isona laitahyökkääjänä. Yhdysvaltalaisessa Pennsylvanian osavaltionyliopistossa neljä kautta pelannut Jackson on pelannut ammattilaisena Suomessa, Portugalissa ja Islannissa. == Pelaajaura == Jackson pelasi vuosina 2007–2011 neljä kautta Pennsylvanian osavaltionyliopistossa, joka pelasi laadukkaassa Big 10 -konferenssissa. Jacksonin tehtävä oli usein puolustaa vastustajan parhaita pelaajia. Hän pelasi viimeisellä yliopistokaudellaan joukkueen avausviisikossa tehden 9,9 pistettä ja ottaen 4,5 levypalloa ottelua kohden.http://pyrinto.fi/david-jackson-vahvistaa- pyrintoa-miesten-1-divisioonassa-ja-baltian-liigassa/ Kaudeksi 2011–2012 Jackson siirtyi ammattilaiseksi Eurooppaan: hän pelasi Portugalin pääsarjaa Barreirense Basketissa 12,0 pisteen ja 5,3 levypallon keskiarvoilla. Seuraavaksi kaudeksi Jackson siirtyi Islantiin Thor Thorlin joukkueeseen, jossa hän oli Islannin pääsarjan kuudenneksi paras pistemies. Jackson otti Islannissa 8,5 levypalloa ottelua kohden ja onnistui kolmen pisteen heitoissaan 49,1 prosentin tarkkuudella. Kauden 2013–2014 Jackson oli pelaamatta, ja kesällä 2014 hän pelasi Pittsburghin kaupunkisarjassa. Jacksonin agentti halusi Pyrinnön päävalmentaja Pieti Poikolan mukaan tämän pääsevän hyvämaineiseen ja laadukkaasti harjoittelevaan organisaatioon, ja syyskuussa 2014 Jackson teki vuoden pelaajasopimuksen suomalaisen Tampereen Pyrinnön kanssa. Jackson pelasi pääasiassa Pyrinnön reservijoukkueessa mutta myös seuran edustusjoukkueessa Baltian liigassa. == Pelityyli == Pyrinnön päävalmentaja Pieti Poikolan mukaan Jackson on monipuolinen pelaaja, urheilullinen ja pelipaikalleen hyvä kaukoheittäjä. == Yksityiselämä == Jacksonilla on yksi velipuoli, pitkään NBA:ssa pelannut Amir Johnson, ja neljä siskoa. Hänen isänsä Ray Mosby pelasi koripalloa yliopistossa, ja äiti Andrea Jackson pelasi lentopalloa ja kuului Yhdysvaltain maajoukkueeseen, joka boikotoi Moskovan olympiakisoja vuonna 1980.http://www.gopsusports.com/sports/m-baskbl/mtt/jackson_david00.html http://www.maizerage.org/wp-content/uploads/2013/10/M_Penn_State1.pdf == Lähteet == * David Jackson Suomen Koripalloliitto * Profiili eurobasket.com * David Jackson Penn State Athletics – Men's Basketball * David Jackson Stats College-Basketball at Sports-Reference.com === Viitteet === Luokka:Yhdysvaltalaiset koripalloilijat Luokka:Vuonna 1988 syntyneet Luokka:Elävät henkilöt
SMS V79

SMS V79 oli Saksan keisarikunnan laivaston V25-luokan torpedovene, joka tilattiin ensimmäisen maailmansodan aikana. Sodan loputtua alus luovutettiin sotakorvauksena Ranskalle. == Valmistus == Alus tilattiin Hampurista AG Vulcanilta ja sen köli laskettiin vesille telakkanumerolla 18. Alus laskettiin vesille 18. huhtikuuta 1916 ja se valmistui kolmisen kuukautta myöhemmin 11. heinäkuuta.Gröner, Erich s. 179-180 == Palvelus == Sodan päätyttyä alus jatkoi palvelustaan Reichsmarinessa, kunnes se luovutettiin Ranskalle 14. kesäkuuta 1920 Cherbourgissa. Alus liitettiin Ranskan merivoimiin nimellä Pierre Durand.Alus poistettiin palveluksesta 15. helmikuuta 1933 ja se romutettiin. == Lähteet == * * === Viitteet === Luokka:V25-luokan torpedoveneet
Ratsasta, vaquero!

Ratsasta, vaquero! () on John Farrow’n ohjaama yhdysvaltalainen lännenelokuva vuodelta 1953. Elokuvan pääosissa ovat Robert Taylor, Ava Gardner ja Howard Keel. Ratsasta, vaquero! sijoittuu Texasiin, jossa ranchin asukkaat joutuvat kohtaamaan intiaaneja ja lainsuojattomia. Ratsasta, vaquero! -elokuvan käsikirjoituksen laativat ohjaaja John Farrow ja Frank Fenton. Elokuvan tuottajana oli Stephen Ames ja tuotanto- ja levittäjäyhtiönä Metro-Goldwyn- Mayer. Musiikin sävellyksestä vastasi Bronisław Kaper, ja elokuvan kuvasi Robert Surtees. Elokuva kuvattiin heinäkuusta syyskuuhun vuonna 1952 Utahin Kanabissa työnimellä Vaquero. Ratsasta, vaquero! sai Yhdysvaltain ensi-iltansa 15. heinäkuuta 1953 New Yorkissa. Maanlaajuiseen teatterilevitykseen elokuva pääsi Yhdysvalloissa 17. heinäkuuta. Suomessa elokuvan teatteriensi-ilta oli 12. maaliskuuta vuonna 1954. Ilmestyessään elokuva oli taloudellinen menestys. Elokuva tuotti MGM:n merkintöjen mukaan Yhdysvalloissa ja Kanadassa 1 834 000 dollaria ja ulkomailla 1 593 000 dollaria. MGM sai voittoa 895 000 dollarin edestä. Warner Bros. julkaisi elokuvan Yhdysvalloissa DVD:nä 22. helmikuuta vuonna 2011. ==Näyttelijät== ==Lähteet== ==Aiheesta muualla== * * * * Ratsasta, vaquero! TCM Movie Databasessa Luokka:Vuoden 1953 yhdysvaltalaiset elokuvat Luokka:Yhdysvaltalaiset lännenelokuvat Luokka:Metro-Goldwyn-Mayerin elokuvat
Maalausteline

Maalausteline eli stafliaStaflia. Tietosanakirja osa 8. Tietosanakirja- osakeyhtiö 1916 on taidemaalarin apuväline, joka pitää kankaan tukevasti paikallaan maalaamisen aikana. Maalaustelineitä on kahta päätyyppiä: Ateljeetelineet ovat H-kirjaimen muotoisia, suuria, raskaita ja tukevia, ja niitä käytetään suurille kankaille maalattaessa. Ateljeetelineitä valmistetaan esimerkiksi pyökistä, tammesta tai mahongista. Telineen kummallakin sivulla on tukeva pystysuora kannatinpalkki ja niiden välissä säädettävä keskuspalkki, jota voidaan kallistaa. Telineen etureunalla on kapea taso, jolla maalaus lepää ja jossa voi pitää palettia, siveltimiä ja muita välineitä. Ateljeetelineessä on usein neljä pyörää, joiden avulla sitä voidaan siirrellä ateljeessa. Luonnostelineet ovat kevyitä sekä teleskooppijalkaisia tai kokoontaitettavia. Luonnostelineitä käytetään pienten taulujen teossa tai ulkona maalattaessa tai luonnosteltaessa. Ne valmistetaan yleensä pyökistä tai alumiinista. Teline tuetaan joskus painolla tai upottamalla jalkoihin sidotut puikot maahan. Taideoppilaitoksissa käytetään joskus telineitä, jotka ovat ateljeetelineen ja luonnostelineen välimuotoja. Hframe easels.jpg|Tukevia ateljeetelineitä Tripod easel.jpg|Kevyt kolmijalkainen luonnosteline ==Lähteet== ==Aiheesta muualla== Luokka:Maalausvälineet
Pontifícia Universidade Católica de Minas Gerais

Pontifícia Universidade Católica de Minas Gerais (PUC-MG) on yliopisto Minas Geraisn kaupungissa, Brasiliassa. Luokka:Brasilian yliopistot Luokka:Minas Gerais
Hannah Arterton

Hannah Jane Arterton (s. 26. tammikuuta 1989 Lontoo) on englantilainen näyttelijä, joka tunnetaan elokuvista Hide and Seek (2014) ja Walking on Sunshine (2014) sekä televisiosarjasta Atlantis. Hänen isosiskonsa on näyttelijä Gemma Arterton. Arterton on kotoisin Gravesendistä, Kentistä. Valmistuttuaan Gravesend Grammar Schoolista hän opiskeli ensin Miskin Theatre Schoolissa (osa North West Kent Collegea) ja sitten Royal Academy of Dramatic Artissa. Viimeisenä opiskeluvuonnaan hän sai roolin Stephen Poliakoffin näytelmästä My City. Sen jälkeen hän oli jonkin aikaa ilman töitä, kunnes hänet valittiin BBC:n fantasiasarjaan Atlantis ja kohta sen jälkeen musikaalielokuvaan Walking on Sunshine, joka oli hänen elokuvadebyyttinsä. Arterton on harrastanut pienestä lähtien myös musiikkia ja soittanut yhtyeessä 14-vuotiaasta alkaen. Hän kuuluu edelleen yhtyeeseen The Hitmen and Her, joka esiintyy erilaisissa juhlatilaisuuksissa. 16-vuotiaana hänelle tarjottiin levytyssopimustakin, mutta se ei toteutunut. == Lähteet == == Aiheesta muualla == * Luokka:Englantilaiset näyttelijät Luokka:Vuonna 1989 syntyneet Luokka:Elävät henkilöt
Dysart et al

Corporation of the United Townships of Dysart, Dudley, Harcourt, Guilford, Harburn, Bruton, Havelock, Eyre and Clyde on kunta Ontarion provinssissa Kanadassa. Kunnalla on Kanadan pisin nimi, ja nimi yleensä lyhennetään muotoon Dysart et al. Kunnan asukasluku on 5 966. Brittiläinen Canadian Land and Emigration Company osti nykyisen kunnan alueelta maata englantilaisille siirtolaisille vuonna 1861. Vuonna 1864 alueelle perustettiin Haliburtonin kylä. Lisäksi ajan myötä alueelle muodostui yhdeksän muuta asutuskeskusta. Haliburtonin alueesta tuli piirikunta 1887, josta on muodostunut pohja Haliburtonin aluekunnalle. Alkuperäinen alue on nykyään yksi aluekunnan neljästä kunnasta. ==Lähteet== ==Aiheesta muualla== Luokka:Ontarion kunnat
Jääkiekon naisten maailmanmestaruuskilpailut 1994

Jääkiekon naisten maailmanmestaruuskilpailut 1994 pelattiin Lake Placidissa Yhdysvalloissa. Maailmanmestaruuden voitti Kanada kaatamalla loppuottelussa emäntämaa Yhdysvallat lukemin 6–3. Pronssimitalit voitti Suomi kukistamalla pronssiottelussa Kiinan lukemin 8–1. == Alkusarja == === Lohko A === # Joukkue O V T H TM PM ME P 1\. 3 3 0 0 27 3 +24 6 2\. 3 1 1 1 13 12 +1 3 3\. 3 1 1 1 9 13 -4 3 4\. 3 0 0 3 2 23 -21 0 === Lohko B === # Joukkue O V T H TM PM ME P 1\. 3 3 0 0 24 1 +23 6 2\. 3 2 0 1 31 3 +28 4 3\. 3 1 0 2 2 20 -18 2 4\. 3 0 0 3 2 35 -33 0 == Sijoituspelit == === Sijat 5.–8 === ==== Ottelu 7. sijasta ==== ==== Ottelu 5. sijasta ==== == Pudotuspelit == {{Turnauspuu4 |15.4. - Lake Placid||4||1 |15.4. - Lake Placid||14||3 |17.4. - Lake Placid||6||3 |17.4. - Lake Placid||8||1 }} === Välierät === === Pronssiottelu === === Loppuottelu === == Loppusijoitukset == Sija Joukkue 4\. 5\. 6\. 7\. 8\. == Lähteet == * Whockey - WWC 1994 * Hockeyarchives - Championnats du monde féminins 1994 * SFRP Hockey Archive - World Women Championship Pool A 1994 Luokka:Jääkiekon naisten maailmanmestaruuskilpailut Luokka:Vuoden 1994 jääkiekko Luokka:Yhdysvaltain jääkiekko Luokka:New Yorkin osavaltion urheilu
Magdalena Andersson

Eva Magdalena Andersson (s. 23. tammikuuta 1967 Uppsala) on ruotsalainen poliitikko, Ruotsin sosiaalidemokraattien puheenjohtaja. Andersson toimi Ruotsin pääministerinä vuosina 2021–2022 ja oli virassaan ensimmäinen nainen. == Koulutus ja työura == Andersson suoritti civilekonom-tutkinnon Tukholman kauppakorkeakoulussa vuonna 1992. Hän suoritti tohtorin tutkintoon tähtääviä taloustieteen jatko-opintoja korkeakoulussa vuosina 1992–1995 mutta ei valmistunut. Andersson opiskeli kevätlukukauden 1995 Harvardin yliopistossa. Andersson toimi vuosina 2004–2006 valtiovarainministeriön valtiosihteerinä ja marraskuussa 2009 hän aloitti työt Ruotsin veroviraston apulaispääjohtajana. == Poliittinen ura == Verovirastosta Andersson siirtyi helmikuussa 2012 sosiaalidemokraattisen puolueen talouspoliittiseksi edustajaksi. Vuoden 2014 valtiopäivävaalien jälkeen Andersson nimitettiin Stefan Löfvenin johtaman hallituksen valtiovarainministeriksi 3. lokakuuta 2014. Hänet valittiin vaaleissa myös ensimmäistä kertaa edustajaksi valtiopäiville. Ruotsalainen talouslehti Dagens Industri arvioi Anderssonin kotimaansa talouselämän vaikutusvaltaisimmaksi naiseksi vuonna 2021. === Pääministerinä === Marraskuussa 2021 Andersson valittiin Ruotsin sosiaalidemokraattisen työväenpuolueen puheenjohtajaksi, mikä teki hänestä toisen naisen puolueen johtajana. Andersson valittiin Ruotsin historian ensimmäiseksi naispääministeriksi 24. marraskuuta 2021, mutta hän erosi jo samana päivänä ehtimättä virallisesti astua tehtävään.Jussi Sippoja, Ruotsin historiallisen päivän seuraus: Stefan Löfven on yhä johdossa, Helsingin Sanomat 25.11.2021, viitattu 25.11.2021 Hänet valittiin uudelleen pääministeriksi 29. marraskuuta 2021, ja Anderssonin hallitus astui toimeen seuraavana päivänä. Anderssonin hallitus päätti keväällä 2022 hakea sotilasliitto Naton jäseneksi. Syyskuun 2022 valtiopäivävaalien jälkeen Andersson jätti 15. syyskuuta valtiopäivien puhemiehelle eronpyyntönsä, ja hänen hallituksensa jatkoi toimitusministeristönä. == Yksityiselämä == Andersson on naimisissa taloustieteen professori Richard Fribergin kanssa. Heillä on kaksi lasta. ==Katso myös== * Anderssonin hallitus == Lähteet == == Aiheesta muualla == * Anderssonin esittely valtiopäivien sivustolla Luokka:Ruotsin pääministerit Luokka:Ruotsin valtiovarainministerit Luokka:Ruotsin sosiaalidemokraattisen työväenpuolueen poliitikot Luokka:Ruotsin puolueiden puheenjohtajat Luokka:Vuonna 1967 syntyneet Luokka:Elävät henkilöt
Brittany Hedderson

Brittany Hedderson (s. 26. syyskuuta 1990) on kanadalainen koripalloilija. Hän edusti kaudella 2014–2015 suomalaista Tampereen Pyrintöä. Vuosina 2008–2012 yliopistokoripalloa Buffalossa pelannut Hedderson pelasi kauden 2012–2013 suomalaisessa Turun Riennossa. == Pelaajaura == 26\. syyskuuta 1990 syntynyt Hedderson aloitti koripallon kolmannella luokalla.Tampereen Pyrinnön kausijulkaisu 2014–2015, 18 Hän pelasi koripalloa yliopistotasolla Buffalossa neljä kautta vuosina 2008–2012.ubbulls.com Syksyllä 2012 Hedderson siirtyi Eurooppaan, suomalaiseen Turun Rientoon, jossa hän pelasi kauden 2012–2013.http://www.ubbulls.com/sports/wbkb/2012-13/releases/20121001m7xo8c http://turunriennonkoripallo.net/etusivu/2012/10/riennon-naisille-toinen- ulkomaalaisvahvistus-sm-sarja-avaukseen/ Riento selviytyi viimeisenä joukkueena pudotuspeleihin, joissa se putosi heti puolivälierissä mestaruuden voittaneelle Catzille otteluvoitoin 2–0. Hedderson pelasi runkosarjassa 15,1 pisteen, 6,5 levypallon ja 3,2 syötön keskiarvoilla riistäen pallon lisäksi keskimäärin 2,4 kertaa ottelua kohden. Kauden suurimman pistemääränsä, 25, Hedderson teki viimeisessä runkosarjaottelussa Hyvinkään Pontevaa vastaan.baskethotel.com Kauden 2013–2014 Hedderson kärsi akillesvammasta eikä pystynyt pelaamaan. Hän työskenteli toipilasaikansa valmentajana. Syksyllä 2014 Hedderson teki pelaajasopimuksen suomalaisen Tampereen Pyrinnön kanssa ja saapui joukkueeseen juuri ennen kauden alkua.http://tampereenpyrinto.fi/koripallo/2014/10/03/naisten-korisliiga- otteluennakko-pyrinto-forssan-alku-4-10-2014/ Hedderson pelasi Pyrinnössä runkosarjan 14,4 pisteen, 7,1 levypallon, 2,1 syötön ja 2,4 riiston ottelukohtaisilla keskiarvoilla. Korisliigan piste-ennätystään hän sivusi helmikuussa 2015 tehtyään 25 pistettä ToPo:a vastaan. Pyrintö sijoittui runkosarjassa yhdeksänneksi ja putosi ensimmäisenä joukkueena pudotuspeleistä. == Yksityiselämä == Heddersonin vanhemmat ovat Brad ja Tish Hedderson, ja hänellä on yksi veli, Ryan. == Tilastot == === Runkosarja === Kausi Joukkue Sarja O 2P % 3P % 1P % HL PL LEV S M R T PTS PTS YHT 2012–2013 Turun Riento SM-sarja 30 44,5 % 26,3 % 68,9 % 1,7 4,8 6,5 3,2 4,9 2,4 0,8 15,1 452 2014–2015 Tampereen Pyrintö Korisliiga 27 48,2 % 26,9 % 70,0 % 1,7 5,4 7,1 2,1 3,8 2,4 0,5 14,4 389 Yhteensä Yhteensä Korisliiga === Pudotuspelit === Kausi Joukkue Sarja O 2P % 3P % 1P % HL PL LEV S M R T PTS PTS YHT 2012–2013 Turun Riento SM-sarja 2 35,7 % 45,5 % 71,4 % 1,0 5,5 6,5 3,0 5,0 1,5 1,0 15,0 30 Yhteensä Yhteensä Korisliiga *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä == Lähteet == * Brittany Hedderson Suomen Koripalloliitto * Brittany Hedderson basketball profile eurobasket.com * Brittany Hedderson – Buffalo ubbulls.com === Viitteet === Luokka:Kanadalaiset koripalloilijat Luokka:Vuonna 1990 syntyneet Luokka:Elävät henkilöt
KRET

KRET eli Kontsern Radioelektronnyje tehnologii () on Venäjän valtionkorporaatio Rostehin tytäryhtiö. Se on vuonna 2009 perustettu Venäjän suurin radioelektroniikan alan toimiva teollisuuskonserni. Holdingyhtiönä toimivaan konserniin kuuluu 97 tytäryritystä tai muuta organisaatiota 28 Venäjän federaatiosubjektissa. Henkilökuntaa on yli 66 000. Yhtymän kotipaikka on Moskova. KRET valmistaa monenlaisia ilmailun ja sodankäynnin järjestelmiä (mm. avioniikka, EW, ELINT, IFF), näihin liittyvää instrumentaatiota sekä elektroniikan komponentteja. Yhtymä toimittaa järjestelmiä niin kotimaahansa (Venäjän federaatiolle) kuin yli 30 ulkomaahan, kuten IVY-maihin, Latinalaisen Amerikan maihin, Länsi-Eurooppaan, Afrikkaan, Intiaan ja Kiinaan. KRET oli eräs niistä Venäjän valtionyrityksistä, joihin Yhdysvallat ja monet muut länsimaat kohdistivat pakotetoimenpiteitä Venäjän federaation vuonna 2014 Ukrainaan suuntautuneiden sotilaallisten toimien (Etelä-Ukrainaan kuuluvan Krimin sotilasmiehitys, osallistuminen sotaan Itä-Ukrainassa) johdosta. == Lähteet == ==Aiheesta muualla== * Russian military makes strides in electronic warfare (20.12.2013) (rbth.com) * KRET completed 2013 state defence order for Rtut-BM (panssaroitujen elektronisen sodankäynnin ajoneuvojen tilaus Venäjälle 2013) (rostec.ru) * Annual report 2012 (kret.com) * КРЭТ получил пакеты акций 18 предприятий радиоэлектронной отрасли (rostec.ru) * (5.3.2013) (kommersant.ru) * IPO концерна КРЭТ "Ростеха" возможно в 2015 г в Лондоне или Гонконге (2013) (1prime.ru) * «Ростехнологии» создали крупнейший центр приборостроения (2012) (vpk-news.ru) Luokka:Rosteh Luokka:Venäläiset aseteollisuusyritykset
Kellokurjenkanerva

Kellokurjenkanerva (Phyllodoce empetriformis) on kurjenkanervien kasvisukuun kuuluva laji. Se on peräisin Pohjois-Amerikan länsiosista. Kasvi on 10–40 cm korkea ainavihanta pensas. Lehdet ovat neulasmaisia ja sijaitsevat varressa limittäin. Kukat ovat kaksineuvoisia ja väriltään roosan ja vaaleanpunaisen sävyisiä. Hedelmä on kuiva, pyöreä kota. Kellokurjenkanerva sekoittuu helposti variksenmarjaan, jota se muistuttaa. Kasvi menestyy puolivarjoisella ja kostealla kasvupaikalla. == Lähteet == == Aiheesta muualla == * Kassu - Kasvien suomenkieliset nimet: Kellokurjenkanerva (Phyllodoce empetriformis) * Integrated Taxonomic Information System (ITIS): Phyllodoce empetriformis * United States Department of Agriculture (USDA): Phyllodoce empetriformis * http://linnet.geog.ubc.ca/Atlas/Atlas.aspx?sciname=Phyllodoce empetriformis * http://www.pnwflowers.com/flower/phyllodoce-empetriformis Luokka:Kurjenkanervat
Pista Dankó

Pista Dankó (13. heinäkuuta 1858 Szeged – 19. maaliskuuta 1903 Budapest) oli romanitaustainen unkarilainen säveltäjä ja orkesterinjohtaja, joka onnistui etnisestä asemastaan huolimatta saavuttamaan arvostetun aseman unkarilaisten keskuudessa. Hän teki uransa aikana yli 400 sävellystä, joihin sisältyy muun muassa musiikkia runoilija Lajos Pósan teksteihin. Vuonna 1885 Dankó sävelsi Unkarin valtakunnan tuhatvuotisjuhlallisuuksia varten kirjailija Géza Gárdonyin pyynnöstä kappaleen A magyarok bejövetele (Unkarilaisten marssi). Ensimmäisen patsaansa Dankó sai 1920-luvulla, viulisti Jánoš Biharin jälkeen toisena Unkarin romanina. Nykyään hänen mukaansa on nimetty muun muassa lukuisia katuja eri puolilla Unkaria. Ensimmäinen elokuva Dankósta valmistui vuonna 1940. Suomessa Pista Dankón sävellyksiä on levyttänyt ainakin Piirpauke. == Lähteet == == Aiheesta muualla == Luokka:Unkarilaiset säveltäjät Luokka:Unkarilaiset kapellimestarit Luokka:Romanitaustaiset henkilöt Luokka:Vuonna 1858 syntyneet Luokka:Vuonna 1903 kuolleet
Tärkki

Tärkki on tekstiiliä kovettava tärkkelyspohjainen aine, jota käytetään vaatteiden ja sisustustekstiilien käsittelyyn. Sitä käytettiin erityisesti 1800-luvulla kaulusten ja kalvosinten jäykistämiseen. Tärkki helpottaa vaatteiden pesemistä, koska lika kiinnittyy siihen eikä vaatteen kuituihin. Pesun aikana tärkki huuhtoutuu pois, jonka jälkeen sitä lisätään uudelleen. Tärkkiä myydään jauheena tai kolloidisena liuoksena ja se voi sisältää myös parafiinia, vahaa tai öljyä. Sillä käsitellyt tekstiilit puristetaan joko kuumalla telalla tai silitysraudalla, jolloin kankaasta tai vaatekappaleesta tulee jäykkä ja kiiltävä. Tärkkäys keksittiin Flanderissa 1525. ==Katso myös== *Kiiltosilitys ==Lähteet== == Aiheesta muualla == * Pöytäliinat sileiksi Kotiliesi * How to starch your collars Wessex Formal Wear Luokka:Kotitalous
Jääkiekon Euroopan cup 1965–1966

Jääkiekon Euroopan cup pelattiin ensimmäistä kertaa vuonna 1965-1966. Kyseessä oli ensimmäinen Euroopassa järjestetty kansainvälinen seurajoukkuekilpailu, jossa pelasivat maanosan parhaiden jääkiekkomaiden kansallisten sarjojen mestarit. Keväällä 1965 pidettiin cupin perustamisneuvottelut Wienissä, missä maiden mestarijoukkueet olivat mukana. Syksyllä 1965 cup-kilpailu aloitettiin ja cupin voittaja oli selvillä maaliskuussa 1966. Tšekkoslovakian ja Länsi- Saksan mestarit pääsivät suoraan puolivälieriin. Suomen mestaruuden keväällä 1965 voittanut Porin Karhut pääsi myös suoraan puolivälieriin, koska sen ensimmäisen kierroksen vastustaja Västra Frölunda luopui kilpailusta. Tulevina vuosikymmeninä cupia hallitsi Neuvostoliiton mestaruussarjan voittajajoukkue, mutta ensimmäiseen Euroopan cupiin ei vielä osallistunut neuvostoliittolaisjoukkuetta. Ensimmäisen jääkiekon Euroopan cupin voitti Tšekkoslovakian liigan mestari ZKL Brno. ==Ottelut== ===1. kierros === Joukkue #1 Tulos Joukkue #2 SG Cortina 7-2 HC Chamonix SG Cortina 3-1 HC Chamonix HC Chamonix 3-3 SG Cortina HC Chamonix 3-4 SG Cortina Joukkue #1 Tulos Joukkue #2 Újpesti Dózsa 8-3 TsSKA Sofia Újpesti Dózsa 8-0 TsSKA Sofia TsSKA Sofia 4-6 Újpesti Dózsa TsSKA Sofia 4-8 Újpesti Dózsa Joukkue #1 Tulos Joukkue #2 Klagenfurter AC 10-3 SC Bern Klagenfurter AC 7-4 SC Bern SC Bern 2-3 Klagenfurter AC SC Bern 3-4 Klagenfurter AC Joukkue #1 Tulos Joukkue #2 GKS Katowice 10-2 HK Jesenice GKS Katowice 4-1 HK Jesenice HK Jesenice 2-2 GKS Katowice HK Jesenice 4-2 GKS Katowice Joukkue #1 Tulos Joukkue #2 Vålerenga 10-2 KSF København Vålerenga 4-1 KSF København KSF København 2-2 Vålerenga KSF København 4-2 Vålerenga ===Puolivälierät=== Joukkue #1 Tulos Joukkue #2 GKS Katowice 3-3 ZKL Brno GKS Katowice 3-3 ZKL Brno ZKL Brno 8-0 GKS Katowice ZKL Brno 12-3 GKS Katowice Joukkue #1 Tulos Joukkue #2 EV Füssen 5-0 SG Cortina EV Füssen 9-1 SG Cortina SG Cortina 2-1 EV Füssen SG Cortina 1-1 EV Füssen Joukkue #1 Tulos Joukkue #2 Újpesti Dózsa 2-6 Klagenfurter AC Újpesti Dózsa 3-4 Klagenfurter AC Klagenfurter AC 5-1 Újpesti Dózsa Klagenfurter AC 9-0 Újpesti Dózsa Joukkue #1 Tulos Joukkue #2 Vålerenga 8-2 Karhut Vålerenga 2-1 Karhut Karhut 3-1 Vålerenga Karhut 4-4 Vålerenga ===Välierät=== Joukkue #1 Tulos Joukkue #2 Klagenfurter AC 3-4 ZKL Brno Klagenfurter AC 2-7 ZKL Brno ZKL Brno 4-3 Klagenfurter AC ZKL Brno 11-3 Klagenfurter AC Joukkue #1 Tulos Joukkue #2 Vålerenga 3-3 EV Füssen Vålerenga 3-6 EV Füssen EV Füssen 5-6 Vålerenga EV Füssen 7-1 Vålerenga ===Loppuottelut=== Joukkue #1 Tulos Joukkue #2 EV Füssen 4-6 ZKL Brno EV Füssen 5-7 ZKL Brno ZKL Brno 6-2 EV Füssen ZKL Brno 6-1 EV Füssen ==Lähteet== Luokka:Jääkiekon Euroopan cup
Jyväskylän vanha hautausmaa

Jyväskylän vanha hautausmaa on Jyväskylän Puistokadun varrella sijaitseva hautausmaa. Se on perustettu vuonna 1837 alun perin Laukaan maantien varteen. Alueesta muodostui kaupunginosa, kun arkkitehti Yrjö Blomstedtin asemakaava hyväksyttiin 1910.Päiviö Tommila, Jyväskylän kaupungin historia 1837–1965, I osa. Jyväskylä 1972. s. 319–322. Aluksi siunaamiset tehtiin Kaupunginkirkossa, josta saattoväki siirtyi hautajaiskulkueena hautausmaalle, mutta arkkitehti Pauli Blomstedtin suunnitteleman siunauskappelin valmistuttua vuonna 1930 ei enää nähty kaupungin läpi kulkevia hautajaiskulkueita. Hautausmaata on laajennettu vuosina 1899, 1924 ja 1941. Alue kuuluu valtakunnallisesti merkittäviin rakennettuihin kulttuuriympäristöihin. Alueelle haudattuja ovat muiden muassa tehtailijat Johan Parviainen, Jaakko Länkelä ja Julius Johnson, taiteilija Urho Lehtinen, kirjailijat Isa Asp, Irene Mendelin ja Juhani Siljo, kanteleensoittaja Kreeta Haapasalo, kirjankustantaja Karl Jacob Gummerus ja mäkihyppääjä Matti Nykänen. Alueen keskimmäisessä osassa on seppä Jaakko Högmanille pystytetty muistomerkki. Paikalla oli ennen hautausmaata sijainnut paja, jonka arveltiin kuuluneen Högmanille. Seppä Högman taas vaikutti suuresti herännäisjohtaja Paavo Ruotsalaisen elämänkulkuun, joten paikalle pystytettiin vuonna 1925 muistokivi Ruotsalaisen ja Högmanin vuonna 1799 tapahtuneen kohtaamisen muistoksi. Hautausmaalla olevan Wolmar Schildtin hautakiven teksti on kirjoitettu venykekirjoituksella. Hautausmaan eteläpäässä oleva puoliympyrän muotoinen sankarihautausmaa on vuodelta 1918. Ensiksi sinne haudattiin vapaussodan kaatuneet ja sittemmin myös talvisodan ja jatkosodan sankarivainajat. Sankarivainajia on 412. Muistopatsaaksi heille on pystytetty klassistinen kiviuurna Uhriliekki, joka on taiteilija Gunnar Finnen suunnittelema. Sankarihauta-alue uusittiin 1950-luvulla arkkitehti Aulis Blomstedtin suunnitelman mukaan. == Lähteet == Luokka:Suomen hautausmaat Luokka:Jyväskylän rakennukset ja rakennelmat Luokka:Uskonto Jyväskylässä Luokka:Puistola (Jyväskylä)
Jääkiekon naisten maailmanmestaruuskilpailut 1997

Jääkiekon naisten maailmanmestaruuskilpailut 1997 pelattiin Kanadassa. Maailmanmestaruuden voitti emäntämaa Kanada kaatamalla loppuottelussa Yhdysvallat lukemin 4–3. Suomi saavutti pronssia. == Alkulohkot == === Lohko A === # Joukkue O V T H TM PM ME P 1\. 3 3 0 0 22 2 +20 6 2\. 3 2 0 1 18 12 +6 4 3\. 3 0 1 2 6 18 -12 1 4\. 3 0 1 2 6 20 -14 1 === Lohko B === # Joukkue O V T H TM PM ME P 1\. 3 2 1 0 20 3 +17 5 2\. 3 2 1 0 18 3 +15 5 3\. 3 0 1 2 2 17 -15 1 4\. 3 0 1 2 2 19 -17 1 == Sijoituspelit == {{Turnauspuu4sijat5-8 |||2||1 |||7||1 |||1||3 |||1||0 }} === Sijoitusottelu 7. sijasta === === Sijoitusottelu 5. sijasta === == Pudotuspelit == {{Turnauspuu4 |5.4. - Kitchener||2||1 |5.4. - Kitchener||6||0 |6.4. - Kitchener||4||3 |6.4. - Kitchener||3||0 }} === Välierät === === Pronssiottelu === === Loppuottelu === == Loppusijoitukset == Sija Joukkue 4\. 5\. 6\. 7\. 8\. == Lähteet == * Whockey - WWC 1997 * Hockeyarchives - Championnats du monde féminins 1997 * SFRP Hockey Archive - World Women Championship Pool A 1997 * Viralliset kisasivut (Web Archive) Luokka:Jääkiekon naisten maailmanmestaruuskilpailut Luokka:Vuoden 1997 jääkiekko Luokka:Ontarion jääkiekko Luokka:Suur-Toronto Luokka:Mississauga
Farimaké

Farimaké on maalaiskunta Moptin alueen Youwaroun piirissä Malissa. Sen keskuskylä Gathi-Loumo sijaitsee Nigerjoen tulva-alueen länsireunalla 40 kilometriä Youwarousta luoteeseen. Kunnassa on 11 900 asukasta (vuonna 2009). Farimakén kunnan pinta-ala on 3 148 neliökilometriä. Se rajoittuu idässä Youwaroun piirin Youwaroun ja Bembéré Taman kuntiin sekä etelässä Moptin alueen Ténenkoun, lännessä Ségoun alueen Nionon ja Timbuktun alueen Goundamin ja pohjoisessa Niafunkén piireihin. Seutu kuuluu Sahelin vyöhykkeeseen. Pinnanmuodostukseltaan se on tasankoa. Nigerjoesta lähtevä Tialga-kanava ruokkii lukuisia järviä. Kuntaan kuuluu 22 kylää ja 15 paimentolaisryhmää. Asukkaat ovat etupäässä fulbeja ja heidän entisiä orjiaan rimaibeja, bambaroita, tuaregeja ja belloja. Vallitseva uskonto on islam. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, riisi ja durra. Kotieläimiä ovat naudat, lampaat, vuohet, aasit, kamelit, hevoset ja siipikarja. Lisäksi hyödynnetään metsiä sekä harjoitetaan käsityöammatteja ja kaupankäyntiä. Gathi-Loumossa pidetään viikoittaiset markkinat sekä suuret karjamarkkinat. Gathi-Loumosta on tieyhteydet Diankéen, Youwarouhun, Léréen ja Diouraan. Vesiteitä voidaan käyttää vain kolme kuukautta vuodessa. Palveluihin kuuluu neljä alakoulua, yksi paimentolaiskoulu, koulutus- ja kehittämiskeskus (CED) ja terveysasema. ==Lähteet== Luokka:Malin kunnat Luokka:Youwaroun piiri
Jääkiekon naisten maailmanmestaruuskilpailut 2000

Jääkiekon naisten maailmanmestaruuskilpailut 2000 pelattiin Kanadassa. Maailmanmestaruuden voitti Kanada kaatamalla loppuottelussa jatkoajalla Yhdysvallat lukemin 3–2. Suomi saavutti pronssia. == Alkusarja == === Lohko A === Joukkue O V T H TM PM Pisteet 3 3 0 0 21 1 6 3 1 1 1 11 5 3 3 1 1 1 5 9 3 3 0 0 3 0 22 0 === Lohko B === Joukkue O V T H TM PM Pisteet 3 3 0 0 35 4 6 3 2 0 1 14 6 4 3 1 0 2 8 24 2 3 0 0 3 4 27 0 == Sijoituspelit == {{Turnauspuu4sijat5-8 |7.4. - Mississauga||3||0 |7.4. - Mississauga||4||8 |9.4. - Mississauga||4||0 |9.4. - Mississauga||3||2 }} == Pudotuspelit == {{Turnauspuu4 |8.4. - Mississauga||3||2 |8.4. - Mississauga||7||1 |9.4. - Mississauga||2||1 |9.4. - Mississauga||7||1 }} == Loppusijoitukset == Sija Joukkue 4\. 5\. 6\. 7\. 8\. == Lähteet == * Turnaus IIHF:n sivuilla * Whockey - WWC 2000 * Hockeyarchives - Championnats du monde féminins 2000 * SFRP Hockey Archive - World Women Championship Pool A 2000 Luokka:Jääkiekon naisten maailmanmestaruuskilpailut Luokka:Vuoden 2000 jääkiekko Luokka:Ontarion jääkiekko Luokka:Suur-Toronto Luokka:Mississauga
Stockholm Waterfront

Stockholm Waterfront on kongressikeskuksena ja hotellina toimiva rakennus Tukholman Norrmalmilla Barnhusvikenin rannalla, lähellä keskusrautatieasemaa. Se rakennettiin vuosina 2008–2011, ja sen on suunnittelut arkkitehtitoimisto White.Fredric Bedoire: Stockholms byggnader: Arkitektur och stadsbild, s. 224 Norstedts, Tukholma 2012. Rakennuskompleksi muodostuu kolmesta osasta: 11-kerroksisesta toimistotalosta, hotelliosasta sekä matalasta ja veistoksellisesta kongressitalosta. Kongressihalliin mahtuu 3 000 vierasta. Stockholm Waterfrontin tieltä purettiin 1970-luvulla rakennettu postiterminaali. Uudisrakennus herätti paljon keskustelua. ==Lähteet== ==Aiheesta muualla== *Kotisivu Luokka:Norrmalm Luokka:Tukholman hotellit Luokka:Kongressikeskukset
Isolampikorento

Isolampikorento (Leucorrhinia rubicunda) on yleinen lampikorentoihin kuuluva sudenkorento. == Ulkonäkö ja koko == Isolampikorennolla on tumman takaruumiinsa keskilinjalla täpliä, jotka ovat tavallisesti keltaiset naaraalla ja punaiset sukukypsällä koiraalla ja harvoin naaraalla. Takaruumiin 7. jaokkeessa sijaitseva täplä jatkuu yli jaokkeen puolenvälin. Siipien kylkisuonet eli siiven etureunan siipisuonet ovat kokonaan keltaiset, ja siipitäplät ovat sukukypsällä koiraalla tavallisesti punaiset. Pikkulampikorennolla kylkisuonet ovat vain kärjistä keltaiset. Isolampikorennon ulkonäkö on muiden lampikorentojen kaltainen. Sukupuolielimien rakenne on merkittävin eroavaisuus pikkulampikorentoon ja täplälampikorentoon nähden. Koiraalla on tyvestään suurikokoinen ja muodoltaan pyöreä paritteluelimien väkänen, joka on tyvestä eteenpäin lyhyt ja hyvin käyrä. Naaraalla puolestaan sukuaukon suojus koostuu vain kahdesta pienikokoisesta ulokkeesta. Isolampikorennon ylemmät perälisäkkeet ovat väriltään tummat. Isolampikorennon takaruumiin pituus on 23–28 mm, ja takasiipi on 26–32 mm pitkä. == Elintavat == Isolampikorennon lentoaika on toukokuun puolivälistä elokuun puoliväliin. Päälentoaika ajoittuu kesäkuun puolestavälistä heinäkuun puoleenväliin. == Levinneisyys ja elinympäristö == Isolampikorentoa tavataan Euroopan itäisissä ja pohjoisissa osissa sekä Aasian puolella Siperiassa 90° leveyspiirille ulottuvalla alueella. Laji elää Keski- Euroopassa hyvin paikoittaisesti. Suomessa isolampikorento on koko maan alueella yleinen. Laji elää tavallisesti pienissä vesissä ja toisinaan runsaan kasvillisuuden järvillä ja jokien suvannoilla. Pohjoisessa Suomessa isolampikorentoa tavataan Etelä-Suomea useammin suoalueiden lammilla. == Lähteet == == Aiheesta muualla == * Isolampikorento Korentowikissä Luokka:Sudenkorennot
N’Dodjigu

N’Dodjigu (myös N’Dodjiga) on maalaiskunta Moptin alueen Youwaroun piirissä Malissa. Sen keskuskylä Sah sijaitsee Nigerjoen sivuhaaran Bara Issan varrella 35 kilometriä Youwarousta koilliseen. Kunnassa on 22 300 asukasta (vuonna 2009). N’Dodjigun kunnan pinta-ala on 823 neliökilometriä. Se rajoittuu lännessä Youwaroun piirin Dirman ja Dongon ja kaakossa Moptin piirin Korombanan kuntiin sekä pohjoisessa Timbuktun alueen Niafunkén piiriin. Seutu kuuluu Sahelin vyöhykkeeseen. Kunnan alueella virtaavat Nigerin haarajoet Bara Issa ja Koli-Koli, jotka muodostavat lukuisia järviä. Kuntaan kuuluu 50 kylää. Asukkaat ovat etupäässä fulbeja, bambaroita, bozoja ja songhaita. Paikallisia elinkeinoja ovat maanviljely, karjanhoito, kalastus, metsien hyödyntäminen, käsityöammatit ja kaupankäynti. Tärkeimmät viljelykasvit ovat hirssi, riisi, durra, maapähkinä, maniokki ja lehmänpapu. Kotieläimiä ovat naudat, lampaat, vuohet, aasit, hevoset, kamelit ja siipikarja. Kalaa viedään myytäväksi Moptiin. Sahissa pidetään viikoittaiset markkinat. Liikennöinti tapahtuu sadekaudella vesiteitse ja kuivana aikana maitse. Palveluihin kuuluvat kolme alakoulua, yläkoulu ja kaksi terveysasemaa. ==Lähteet== Luokka:Malin kunnat Luokka:Youwaroun piiri
Aron morsiamet

Aron morsiamet ( Otoyomegatari) on Kaoru Morin luoma historiallinen manga. Sarja aloitti ilmestymisensä Enterbrainin Fellows!-lehden lokakuussa 2008 ilmestyneessä numerossa. Helmikuussa 2013 Fellows! uudelleennimettiin Hartaksi, ja samalla sen ilmestymistiheys nousi kuudesta kymmeneen numeroon vuodessa. Sarjaa on ilmestynyt toistaiseksi 14 pokkarin verran. Suomeksi sarjaa julkaisee Punainen jättiläinen. Englanniksi sarjaa julkaisee Yen Press, jonka käyttämä käännösnimi on A Bride's Story. Tarina sijoittuu 1800-luvulle Keski-Aasiaan. Sen päähenkilö on nuori nainen Amira, joka muuttaa kaukaisesta kylästä toiseen mennäkseen naimisiin itseään kahdeksan vuotta nuoremman Karlukin kanssa. Sarja seuraa heidän ihmissuhteensa kehitystä, mutta esittelee samalla muita nuoria naisia ja heidän sulhasiaan. == Aiheesta muualla == * Sarjan arvostelu Animelehti.fissä * Sarja AnimeNewsNetwork.comissa * Suomeksi ilmestyneet Aron morsiamet -pokkarit (Tokio.fi) Luokka:Mangasarjat Luokka:Historiallinen anime ja manga Luokka:Seinen Luokka:2000-luvun anime ja manga
Silitysrautatalo

Silitysrautatalo on useiden kiilanmuotoisten korkeiden kerrostalojen kutsumanimi. Nimityksellä viitataan muun muassa seuraaviin: *Flatiron Building, rakennus New Yorkin Manhattanilla Fifth Avenuen ja Broadwayn kulmassa *”Silitysrautatalo”, asuinrakennus Helsingin Ullanlinnassa Vuorimiehenkadun ja Muukalaiskadun kulmassa. *Het Strijkijzer (”Silitysrauta”), rakennus Haagissa Hollannissa (Rijswijkseplein 400) *Strykjärnshuset/Flat Iron Building, rakennus Tukholman Norrmalmilla (Torsgatan 13)
Davis Drewiske

Davis Anthony Drewiske (s. 22. marraskuuta 1984) on yhdysvaltalainen jääkiekkoilija, joka pelaa NHL-seura Montreal Canadiensissa. == Ura == 1\. huhtikuuta 2008 Drewiske teki varaamattomana pelaajana tulokassopimuksen Los Angeles Kingsin kanssa. Kauden 2007–2008 loppuun asti hän pelasi Kingsin AHL- yhteistyöseura Manchester Monarchsissa. Myös seuraavan ja ensimmäisen kokonaisen ammattilaiskautensa 2008–2009 Drewiske aloitti Monarchsissa, josta Kings kutsui hänet ensimmäisen kerran NHL:ään 2. helmikuuta 2009. NHL- debyyttinsä Drewiske teki päivää myöhemmin 3. helmikuuta 1–0 -voitossa Ottawa Senatorsia vastaan. Ensimmäisen maalinsa hän teki tyhjään maaliin 6–4 -voitossa San Jose Sharksista 6. lokakuuta 2009. NHL:n lyhyellä työsulkukaudella 2012–2013 Drewiske kaupattiin Kingsistä Montreal Canadiensiin, joka antoi tilalle viidennen kierroksen varausvuoron NHL:n varaustilaisuuteen 2013. 13\. kesäkuuta 2013 Drewiske teki Montrealin kanssa kahden vuoden jatkosopimuksen. == Lähteet == Luokka:Vuonna 1984 syntyneet Luokka:Elävät henkilöt Luokka:Yhdysvaltalaiset jääkiekkoilijat
Minna Arve

Minna Marjukka Arve (s. 1974 Turku) on suomalainen kokoomuksen poliitikko ja Turun pormestari. == Ura == Arvella on sairaanhoitajan tutkinto vuodelta 1996. Ennen poliittista uraansa hän toimi sairaanhoitajana Turun yliopistollisessa keskussairaalassa vuosina 1997–2004. Arve on ollut kokoomuksen jäsen vuodesta 1994. Hän on toiminut kokoomuksen puoluehallituksen varapuheenjohtajana ja europarlamentaarikko Ilkka Suomisen avustajana Brysselissä. Turun kaupunginvaltuustoon hänet valittiin ensimmäisen kerran vuoden 2004 vaaleissa. Arve valmistui kauppatieteiden maisteriksi Turun kauppakorkeakoulusta vuonna 2004. Hän työskenteli markkinointipäällikkönä turkulaisessa HyTest- bioteknologiayrityksessä vuosina 2006–2010. Arve toimi Turun kaupunginhallituksen puheenjohtajana vuosina 2010–2014, minkä jälkeen hän toimi kokoomuksen puoluesihteerinä lokakuusta 2014 helmikuuhun 2016. Tämän jälkeen hän oli vuoden Turun kauppakamarin toimitusjohtajana. Hänet valittiin lokakuussa 2017 Turun kaupunginjohtajaksi yhden äänen erolla Jarkko Virtaseen. Turun siirryttyä kesällä 2021 pormestarimalliin Arve valittiin Turun pormestariksi. Arve toimi Kevan hallituksen puheenjohtajana vuosina 2018–2021.Junkkari, Marko: Petteri Orpon valinta Kevan hallituksen puheen­johtajaksi sai spekulanttien mielet laukkaamaan. Helsingin Sanomat 19.9.2021. (Maksullinen artikkeli.) Viitattu 22.2.2022. Hän on myös Euroopan edustaja maailmanlaajuisen ICLEI-Local Governments for sustainability -verkoston hallituksessa. Lisäksi hänet valittiin koko ICLEI-Local Governments for Sustainability -verkoston varapuheenjohtajaksi huhtikuussa 2021. Yleisradion maaliskuussa 2018 julkistaman selvityksen mukaan Arven saama runsaan 15 300 euron kuukausipalkka oli Suomen korkein kuntajohtajan palkka. Edellisvuoden lopussa eläkkeelle jääneellä Vantaan kaupunginjohtaja Kari Nenosella oli eläkkeelle jäädessään tätä korkeampi palkka (yli 16 300 euroa/kk). == Lähteet == == Aiheesta muualla == * Minna Arven verkkosivut Luokka:Kansallisen Kokoomuksen puoluesihteerit Luokka:Turun kaupunginvaltuutetut Luokka:Turun kaupunginjohtajat ja pormestarit Luokka:Vuonna 1974 syntyneet Luokka:Elävät henkilöt